CELEX: 62013CN0045
Language: sk
Date: 2013-01-28 00:00:00
Title: Vec C-45/13: Návrh na začatie prejudiciálneho konania, ktorý podal Oberster Gerichtshof (Rakúsko) 28. januára 2013 — Andreas Kainz/Pantherwerke AG

25.5.2013   
            
            
               SK
            
            
               Úradný vestník Európskej únie
            
            
               C 147/2
            
         Návrh na začatie prejudiciálneho konania, ktorý podal Oberster Gerichtshof (Rakúsko) 28. januára 2013 — Andreas Kainz/Pantherwerke AG
   (Vec C-45/13)
   2013/C 147/04
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Žalobca: Andreas Kainz
   
      Žalovaná: Pantherwerke AG
   
      Prejudiciálne otázky
   
   
               1.
            
            
               Má sa formulácia „miesto, kde došlo alebo by mohlo dôjsť ku skutočnosti, ktorá zakladá nárok na náhradu škody“ v článku 5 ods. 3 nariadenia Rady (ES) č. 44/2001 (1) v súvislosti so zodpovednosťou za výrobok vykladať v tom zmysle, že:
               
                           1.1.
                        
                        
                           pod miestom, kde došlo alebo mohlo dôjsť ku skutočnosti, ktorá zakladá nárok na náhradu škody („miesto, kde došlo ku skutočnosti, ktorá zakladá nárok na náhradu škody“), sa rozumie miesto, kde sa nachádza sídlo výrobcu;
                        
                     
                           1.2.
                        
                        
                           pod miestom, kde došlo alebo mohlo dôjsť ku skutočnosti, ktorá zakladá nárok na náhradu škody („miesto, kde došlo ku skutočnosti, ktorá zakladá nárok na náhradu škody“), sa rozumie miesto, kde bol výrobok uvedený na trh;
                        
                     
                           1.3.
                        
                        
                           pod miestom, kde došlo alebo mohlo dôjsť ku skutočnosti, ktorá zakladá nárok na náhradu škody („miesto, kde došlo ku skutočnosti, ktorá zakladá nárok na náhradu škody“), sa rozumie miesto, kde používateľ nadobudol výrobok?
                        
                     
         
               2.
            
            
               V prípade kladnej odpovede na otázku 1.2:
               
                           2.1.
                        
                        
                           Rozumie sa pod uvedením výrobku na trh to, že výrobok opustí výrobný proces vykonávaný výrobcom a vstúpi do procesu uvedenia na trh, v ktorom sa ponúka verejnosti na účely použitia alebo spotreby;
                        
                     
                           2.2.
                        
                        
                           rozumie sa pod uvedením výrobku na trh to, že sa štruktúrovane distribuuje konečným spotrebiteľom?
                        
                     
         
      (1)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, s. 1; Mim. vyd. 19/004, s. 42).